stanford-oval/wikipedia huggingface dataset:
רבי נחוניה בן הקנה
כוחו בתורת הסוד

כבר במדרשים שונים ובספרות ההיכלות מיוחסת לרבי נחוניה ידיעה בתורת הסוד. בספר היכלות מסופרים סיפורים שונים על פועליו המאגיים של רבי נחוניה, לרוב במאבקים עם מלכות רומי ששלטה אז בארץ ישראל. אחד מהם הוא הסיפור הבא:
אמר רבי ישמעאל: אותו היום חמישי בשבת היה, שבאה שמועה קשה מכרך הגדול של רומי לומר: תפסו ארבעה האנשים אבירי ישראל: רבן שמעון בן גמליאל ורבי ישמעאל בן אלישע ורבי אליעזר בן דמה ורבי יהודה בן בבא, ושמונת אלפים תלמידי חכמים מירושלים, ודרשו פדיון שלהם. וכיון שראה רבי נחוניא בן הקנה גזירה זו של מעלה ונתנו לסמאל שרה של רומי לומר: לך והכחד מאבירי ישראל כל נתח טוב וירך, להנקם ממנו עד שתגיע יפקוד ה' על צבא המרום במרום, שנשחט ומוטל הוא וכל שרי מלכיות כגדיים וכבשים של יום הכיפורים. אמר רבי ישמעאל: כל התראות הללו וכל התנאים התרו בו והתנו בו בסמאל הרשע, והוא אומר קבלתי עלי ויכחדו עשרת אדירים הללו. אמר רבי ישמעאל, מה עשה זהרריא"ל ה' אלקי ישראל באותה שעה? לא הספיק לומר לסופר כתוב גזרות ומכות גדולות עזות וקשות נוראות ומבוהלות כבדות ומנוולות על רומי הרשעה, מפני חמה שנתמלא על סמאל שקיבל עליו כל התנאים הללו. אלא מיד נטל הוא עצמו הנייר, וכך כתב: ליום נקמה שעתיד ושמור לרומי הרשעה, תעלה ענן אחת ותעמוד למעלה מרומי ותוריד שחין לח ששה חדשים על האדם ועל בהמות ועל הכסף ועל הזהב ועל הפירות ועל כל כלי מתכות, ואחר כך תעלה לה ענן אחרת ותדחה את חברתה ותעמוד במקומה ששה חדשים אחרים, ותוריד נגע צרעת וספחת ובהרת וכל מיני נגעים כולם על רומי הרשעה, עד שיש שעה שיאמר אדם לחבירו הי לך רומי הרשעה היא וכל אשר בה בפרוטה אחת ויאמר לו אין מתבקשת לי. אמר רבי ישמעאל: כשבאתי והודעתי עדות זו מלפני כיסא הכבוד שמחו כל החברים ועשו אותו היום לפני רבי נחוניא בן הקנה יום משתה ושמחה, ולא עזר אלא שאמר נשיא בשמחתו: הכניסו לפנינו כל מיני זמר ונשתה יין בהן, הואיל ועתיד זהרריא"ל ה' אלקי ישראל לעשות נקמה ונפלאות ונפלאי נפלאות בה ברומי הרשעה ונגילה בשמחת כנור ועוגב.
בסיפור זה בו כרוכים שמותיהם של רבי ישמעאל ורבי נחוניה במעשה של עליה להיכלות של מעלה ושמיעת עניינים מפי המלאכים, עובדה זו מהווה דוגמה ליחוס כוחות קבליים לרבי נחוניה, שלדעת מספר חוקרים הגיע בהשפעת הידיעות על עיסוקו של תלמידו רבי ישמעאל בעניינים אלו. לדעתם, כיוון שרבי ישמעאל נחשב אצל המקובלים הראשונים שאחרי חתימת התלמוד כאחד מעמודי התווך של תורת הקבלה, חשבו שרבי נחוניה רבו היה רבו גם בחכמה זו, ובכך האדירו את כבודה של חכמת הנסתר.
שמו של רבי נחוניה מוזכר בטקסט מיסטי קדום נוסף, בשם שמושא רבא וזוטא, שם מוזכר "נחוניה בן הקנה וחביריו" כקבוצה שהתגלה להם סוד בתורת הקבלה.
הרמב"ן ובית מדרשו הושפעו מהספרות המיוחסת לרבי נחוניה, וסגנון תורת הקבלה שלהם תואם לסגנון ספרים אלו.
חיבורים קבליים המיוחסים לו

לרבי נחוניה מיוחסים חיבורים שונים בתורת הקבלה: ספר הבהיר, אגרת הסודות, ספר הקנה, ספר הפליאה וספר התמונה. אך ברובם ככולם יצאו עוררים על היחוס.
ספר הבהיר מיוחס לרבי נחוניה על ידי הרמב"ן, הקורא לו "מדרש רבי נחוניא בן הקנה". אך חוקרי הקבלה הראשונים, צבי גרץ ומשה לנדואר, ייחסו לרבי יצחק סגי נהור את חיבור ספר הבהיר. יש הטוענים[דרוש מקור] שאף הרמב"ן אינו מייחס את הספר כולו לרבי נחוניה, אלא מכנה אותו על שמו כיוון שהשמועה הראשונה בספר היא משמו, ודרכם של הראשונים הייתה לכנות את החיבור על שם השמועה הפותחת שלו או על שם החכם הראשון המוזכר בו (כמו מדרש תדשא, אבות דרבי נתן ואחרים). משך תקופה ארוכה, יוחס הספר, ככל הנראה בטעות, לרבי עזריאל. רבי יהודה אריה ממודנה כותב במכתבו לרבי יוסף שלמה דלמדיגו: "וספר הבהיר לר' נחוניא בן הקנה, אולי חברו חרבונה".
ספר הקנה הוא פירוש לתרי"ג מצוות, שיש שייחסו אותו לרבי נחוניה. אולם גם בין המקובלים ישנם הדוחים יחוס זה, כיוון שבתחילת ספר הקנה נאמר: "אמר קנה אבן גדור, בנו נחום ממשפחת רם, נאחז ונתפס הוא ממשפחת רבי נחוניא בן הקנה".[דרוש מקור] גם הרמ"ק כותב שאין רבי נחוניא מחבר "ספר הקנה", כיוון שהקנה מקלל את עמי הארץ ומתפלל עליהם לרעה, מה שלא תואם לדמותו של רבי נחוניה.[דרוש מקור]
ספר הפליאה הוא חיבור על פרשת בראשית, שבדפוס הראשון נדפס יחד עם ספר הקנה, אף שאינו חלק אינטגרלי שלו. הרבנים נותני ההסכמות, מהם מייחסים את הספר ל"בעל הקנה", ומהם המייחסים אותו ל"קנה" אביו של רבי נחוניה בן הקנה, ומהם שמייחסים אותו לר' אביגדור קרא מפראג.
כמו כן יוחסה לרבי נחוניה תפילת אנא בכח, שהיא תפילה בת ארבעים ושתים מילים, שהאותיות שבראש מילותיה יוצרות "שם קודש" קבלי, הנקרא בשם "שם מ"ב". וזה נוסח התפילה:
יש הגורסים "חסין קדוש דרוש" במקום "חסין קדוש ברוב".
תפילה זו נאמרת לפי מנהגים שונים בהזדמנויות שונות, כמו במהלך קבלת שבת ואחרי ספירת העומר.
קברו

קברו נזכר לראשונה על ידי רבי חיים ויטאל המתאר את קברו. קברו זוהה על ידי ועד אהלי צדיקים בשנת תש"ע על ראש צוק תלול בנחל עמוד סמוך לצפת כתיאורו המדויק של רבי חיים ויטאל.
לקריאה נוספת

אנציקלופדיה לתולדות תנאים ואמוראים, בעריכת מרדכי מרגליות.
ראובן מרגליות, "ציונים ביבליוגרפיים", ארשת: ספר שנה לחקר הספר העברי ב', ירושלים: מוסד הרב קוק, עמ' 331 - 357, בעמ' 335 (כותר 278), אודות יחוס ספר הבהיר לרבי נחוניה.
על ספר התמונה וסוד שם המיוחד, ראו: שטיינשניידר, המזכיר 1869 ,XXIX, עמ' 20–23.
זמנכם עבר (סרט)

| --- | --- |

כרזת הסרט (באנגלית)
 בימוי:  ביל בור 
 הופק בידי:  בייל בלוק, ביל בור, בפסקה זו רשומה אחת נוספת שטרם תורגמה 
 תסריט:  ביל בור, בפסקה זו רשומה אחת נוספת שטרם תורגמה 
 עריכה:  Patrick J. Don Vito, Adriaan van Zyl 
 שחקנים ראשיים:  ביל בור נטשה לגרו רייצ'ל האריס קתרינה בוודן רורי סקובל ג'וש ברנר Rick Glassman Jackie Tohn קייטי אסלטון בובי קנאבלי ריין אדוארדס בוקים וודביין מיילס רובינס ברוס דרן 
 מוזיקה:  Christopher Willis 
 צילום:  Sean McElwee 
 מדינה:  ארצות הברית 
 חברת הפקה:  מירמקס, בפסקה זו רשומה אחת נוספת שטרם תורגמה 
 חברה מפיצה:  נטפליקס 
 הקרנת בכורה:  20 באוקטובר 2023 
 משך הקרנה:  104 דק' 
 שפת הסרט:  אנגלית 
 סוגה:  סרט קומדיה 
 דף הסרט ב־IMDb
 
זמנכם עבר (באנגלית: Old Dads) הוא סרט קומדיה אמריקאי משנת 2023 בבימויו של ביל בר ובכיכובו. בר גם הפיק וכתב את התסריט יחד עם בן טישלר. בנוסף מככבים בסרט גם השחקנים בובי קנאבלי ובוקים וודביין.
הסרט עלה לשידור בנטפליקס ב-20 באוקטובר 2023.
תקציר העלילה

הקומיקאי והשחקן ביל בר הפך לאב לראשונה בגיל כמעט 50. סרט זה הוא הסרט העלילתי הראשון שכתב וביים, מבוסס על חוויותיו האישיות כאב ובעל משפחה . בר מגלם בסרט את ג'ק, אב לילד בן שלוש, שביחד עם שני חבריו הטובים בני גילו מנסים להסתגל להיותם בעלי משפחה, לאבהות מאוחרת ולאתגרים שונים אחרים בהתמודדות עם העידן המודרני, בין היתר קולגות צעירים בעולם העבודה והורים נוספים שרואים את אותם אבות מבוגרים כמיושנים ולא מעודכנים.
צוות השחקנים

| שם השחקן | שם הדמות | הערות |
| --- | --- | --- |
| ביל בר | ג'ק | אבא לילד בן 3 ונשוי לאישה בהיריון |
בובי קנאבלי: 
בוקים וודביין:
הפקה

הסינופסיס לסרט נכתב ב-2020. במרץ 2022, יצאה הצהרה שביל בר שותף לכתיבה, בימוי והמשחק בפרויקט של חברת מירמקס בשם Old Dads וחברת ההפקה של בר עצמו, All Things Comedy. באותה הצהרה נאמר שהשחקנים שיככבו בסרט לצידו של בר הם הוכרזו על כך שהופיעו לצד בור יהיו וודביין וקנבאלי.
התסריט נכתב בשיתוף בן טישלר, שגם היה שותף של בר בהפקה, יחד עם ביל בלוק, מוניקה לוינסון ומייק ברטולינה. במרץ 2022, דווח כי קייטי אסלטון תשחק בסרט בתפקיד אשתו של בר, ליאה. באותו חודש פורסם גם כי ריין אדוארדס נוספה לצוות השחקנים בתפקיד בת זוגו של וודביין, בריטני.
שלב הצילומים החל בלוס אנג'לס ב-2 במרץ 2022, אז גם הצטרפו לצוות השחקנים ג'קי טוהן, מיילס רובינס, רייצ'ל האריס, דאש מקלוד, ג'סטין מיילס, נטשה לגרו, קתרינה בוודן, ג'וש ברנר ורורי סקובל. הפיצ'ר תואר כ"אוטוביוגרפי למחצה" על ידי ההוליווד ריפורטר, שראיין את בר על הסט באפריל 2022, וכי התסריט נוצר בהשראת בור וטישלר, ששניהם חוו אבהות בשלב מאוחר יחסית בחייהם. ברטולינה צוטטה כמי שכינתה את הסרט "הסטנדאפ של ביל בצורה נרטיבית". הסרט עלה בנטפליקס ב-20 באוקטובר 2023.
הערות שוליים

↑  סרטים מומלצים בנטפליקס לפברואר 2024, באתר ‏מאקו‏, 23 בינואר 2024
↑  "OLDDADS". tracking-board.com. 25 ביולי 2020. ארכיון מ-20 בספטמבר 2022. נבדק ב-19 בספטמבר 2022. {{cite web}}:  (עזרה)
↑  "Comedian Bill Burr To Write & Direct Comedy 'Old Dads' For Miramax; Will Star Alongside Bobby Cannavale And Bokeem Woodbine". Deadline. 3 במרץ 2022. ארכיון מ-20 בספטמבר 2022. נבדק ב-19 בספטמבר 2022. {{cite web}}:  (עזרה)
↑  "Katie Aselton Joins Bill Burr's Comedy 'Old Dads' For Miramax". Deadline. 7 במרץ 2022. ארכיון מ-20 בספטמבר 2022. נבדק ב-19 בספטמבר 2022. {{cite web}}:  (עזרה)
↑  "Bill Burr's Comedy 'Old Dads' Adds 'The Wilds' & 'Snowfall' Actress Reign Edwards". Deadline. 8 במרץ 2022. ארכיון מ-20 בספטמבר 2022. נבדק ב-19 בספטמבר 2022. {{cite web}}:  (עזרה)
↑  "Bill Burr's Directorial Debut 'Old Dads' Adds 9 to Cast". Thewrap.com. 31 במרץ 2022. ארכיון מ-20 בספטמבר 2022. נבדק ב-19 בספטמבר 2022. {{cite web}}:  (עזרה)
↑  "Bill Burr: "I've Made Every Mistake You Can Make"". Hollywood Reporter. 28 באפריל 2022. ארכיון מ-18 בספטמבר 2022. נבדק ב-19 בספטמבר 2022. {{cite web}}:  (עזרה)
↑  Watch Old Dads | Netflix Official Site, www.netflix.com (באנגלית)
↑  "'Old Dads' Premiere Date Set as Bill Burr's Directorial Debut Lands at Netflix". Deadline Hollywood. 21 באוגוסט 2023. ארכיון מ-21 באוגוסט 2023. נבדק ב-21 באוגוסט 2023. {{cite web}}:  (עזרה)
אבא בא לגן

| --- | --- |

כרזת הסרט
 בימוי:  סטיב קאר
 הופק בידי:  ג'ון דייוויס וויק גודפרי מאט ברנסון
 תסריט:  ג'ף רודקי
 עריכה:  כריסטופר גרינברי
 שחקנים ראשיים:  אדי מרפי ג'ף גרלין סטיב זאן רג'ינה קינג אנג'ליקה יוסטון
 מוזיקה:  דייוויד ניומן 
 צילום:  סטיבן פוסטר 
 מדינה:  ארצות הברית 
 חברת הפקה:  סרטי קולומביה Revolution Studios Davis Entertainment
 חברה מפיצה:  Sony Pictures Releasing
 שיטת הפצה:  וידאו על פי דרישה 
 הקרנת בכורה:  ארצות הברית 9 במאי 2003 ישראל 2003
 משך הקרנה:  88 דק' 
 שפת הסרט:  גרמנית, אנגלית 
 סוגה:  סרט קומדיה, סרט לכל המשפחה 
 מקום התרחשות:  לוס אנג'לס 
 תקציב:  60 מיליון דולר
 הכנסות:  164.4 מיליון דולר
 הכנסות באתר מוג'ו:   daddydaycare
 דף הסרט ב־IMDb
 
אבא בא לגן (באנגלית: Daddy Day Care) הוא סרט קומדיה אמריקאי שיצא לאקרנים בשנת 2003. הסרט בבימויו של סטיב קאר ובכיכובם של אדי מרפי, ג'ף גרלין, סטיב זאן, רג'ינה קינג ואנג'ליקה יוסטון. זהו הסרט השני בשיתוף פעולה של מרפי וקאר לאחר הסרט "דוקטור דוליטל 2" משנת 2001. הסרט מספר על שני אבות אשר מתחילים לנהל מעון-יום לילדים לאחר שפוטרו מעבודותיהם.
הסרט הופץ ב-9 במאי 2003 בארצות הברית על ידי סרטי קולומביה. למרות הביקורות השליליות, הסרט הרוויח 164.4 מיליון דולר עם תקציב של 60 מיליון דולר. בעקבות הצלחת הסרט, יצאו לאור 2 סרטי המשך.
תקציר העלילה

העלילה עוקבת אחרי צ'רלי הינטון, אב בשנות הארבעים לחייו שברוח התקופה מאבד את משרתו בחברת היי-טק לאחר פיטורין כואבים. צ'רלי לא מוותר על החלום לעשות קריירה, אבל לאור הקרבה המחודשת שלו לבית מבין את החשיבות שבחיי המשפחה עם אשתו ובנו. בעקבות זאת הוא פותח מעון-יום לילדים המנוהל בידי גברים במצבו. לצדו התגייס חבר טוב בשם פיל ומאוחר יותר גם מרווין והעסק מתחיל לרוץ, רק בשביל לעורר עליו את חרון אפה של בעלת מעון יום ילדים מקומית בשם גברת הארידן, שמנהלת את המעון שלה בצורה מאוד שמרנית, ולא מרוצה מהתחרות החדשה.
צוות השחקנים

אדי מרפי - צ'ארלס "צ'רלי" הינטון
ג'ף גרלין - פיליפ "פיל" ריירסון
סטיב זאן - מרווין
רג'ינה קינג - קימברלי "קים" הינטון
אנג'ליקה יוסטון - גברת גווינית' הארידן
קמאני גריפין - בנג'מין "בן" הינטון
קווין נילון - ברוס
ג'ונתן כץ - דניאל "דן" קיוביץ
לייסי שאבר - ג'ניפר "ג'ני"
מקס בורקהולדר - מקסוול "מקס" ריירסון
ג'ימי בנט - טוני / פלאש
לילה ארקירי - קלי
שיין בומל - קריספין
אל פנינג - ג'יימי
פליקס אקילה - דילן
היילי נואל ג'ונסון - בקה
ארתור יאנג - ניקי
הפקה וצילומים

צילומי הסרט החלו ב-1 באוגוסט 2002 בלוס אנג'לס, קליפורניה.
הפקת הסרט החלה ב-5 באוגוסט 2002 ונמשכה עד 22 בנובמבר 2002. בדצמבר 2002 נחשפה הכרזה הראשונה של הסרט עם הכיתוב באנגלית יום ה-א' מגיע.
הערות שוליים

↑  Kit, Zorianna (10 באפריל 2002). "Dolittle 2' team minds 'Day Care' for Revolution". hive4media.com. ארכיון מ-20 באפריל 2002. נבדק ב-20 בספטמבר 2019. {{cite web}}:  (עזרה)
↑  "Daddy Day Care (2003)". impawards.com. 20 בדצמבר 2002. נבדק ב-8 בינואר 2016. {{cite web}}:  (עזרה)
גבר גבר

| --- | --- |

 בימוי:  שון אנדרס 
 הופק בידי:  ויל פרל, אדם מקיי 
 תסריט:  בריאן ברנס, שון אנדרס, ג'ון מוריס 
 עריכה:  בראד ווייליט, Eric Kissack 
 שחקנים ראשיים:  ויל פרל חניבעל בורס פול שיר ביל בור אלסנדרה אמברוזיו בובי קנאבלי לינדה קרדליני תומאס היידן צ'רץ מארק וולברג ג'ון סינה 
 מוזיקה:  מייקל אנדרוז 
 צילום:  ג'ולי מקט 
 מדינה:  ארצות הברית 
 חברת הפקה:  Red Granite Pictures, גארי סאנצ'ז הפקות, פרמאונט 
 חברה מפיצה:  UIP Duna, פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  25 בדצמבר 2015 
 משך הקרנה:  96 דק' 
 שפת הסרט:  אנגלית 
 סוגה:  סרט קומדיה 
 מקום התרחשות:  קליפורניה 
 הכנסות באתר מוג'ו:   daddyshome
 סרט הבא:  גבר גבר 2 
 דף הסרט ב־IMDb
 
גבר גבר (באנגלית: Daddy's home) הוא סרט קומדיה אמריקאי משנת 2015 בבימויו של שון אנדרס. הסרט עוסק בבראד, אב חורג בעל אופי עדין (ויל פרל) שמתמודד על תשומת לבם של ילדיה של אשתו שרה (לינדה קרדליני) כשאביהם הביולוגי דסטי (מארק וולברג) חוזר.
עלילה

מנהל "רדיו פנדה" האדיב בראד ויטאקר, נאבק להיות אב חורג טוב לשני ילדיה של אשתו שרה, מייגן ודילן, על מנת לזכות בקרבתם ואהבתם. הילדים מתחילים להתקרב לבראד, דילן מספר לו שמציקים לו בית הספר ומייגן מבקשת ממנו לקחת אותה לריקוד אב-בת בבית הספר שלה. לילה אחד, דסטי מיירון, בעלה לשעבר של שרה ואביהם הביולוגי של הילדים, מתקשר ומגלה את נישואיה של שרה עם בראד. לפתע הוא מודיע שהוא יבקר למחרת. שרה מהססת להכניס לבעלה לשעבר לביתם, אך בראד משכנע אותה שחשוב לילדים שאביהם ואביהם החורג ייצרו מערכת יחסים מכבדת.
כשדסטי מגיע, בראד נבהל מייד מהופעתו הקשוחה והשרירית ומקסמו על מייגן ודילן. דסטי משכנע שוב ושוב את בראד לתת לו להישאר, ובראד תמיד מסכים אף על פי ששרה מזהירה אותו מפני אופיו האמיתי של דסטי. אחרי שדסטי גורם לילדים לחשוב שבראד הוא גזעני ומכריח אותו להסכים לגדל כלב בבית בראד מבין שדסטי רוצה להעיף אותו מהבית ולהתפייס עם שרה. אולם לאחר שהם מתחילים להסתדר ומגיעים להסכם בצורת הדרך של דילן להגן על עצמו, בראד בטוח שהם כבר התפייסו ושאין לדסטי שום כוונות רעות כלפיו.
עם זאת, בראד המום כשדסטי מגלה לו שהוא עדיין מתכוון לגרש את בראד מהמשפחה. נואש, בראד מוציא עשרות אלפי דולרים על מתנות מוקדמות לחג המולד, כולל פוני וכרטיסי כדורסל בשווי 18,000 דולר, כדי לגרום לכך שהילדים יאהבו אותו יותר מאת דסטי. במשחק הכדורסל, דסטי שוב "מנצח" את בראד כשהוא חושף שהוא חברו הטוב של מאמן הקבוצה האהובה על דילן, ובראד הזועם מתחיל לשתות בכבדות. במהלך המחצית, בראד נבחר לנסות לזרוק כדורסל על מנת לזכות בפרס. שיכור, בראד מספר לכולם ברמקול איך דסטי מנסה לגנוב את אשתו והילדים, ושהוא עשה אהבה עם אשתו אתמול בלילה. כשהוא מנסה לזרוק את הכדור הוא פוגע בטעות במעודדת ובילד נכה על כיסא גלגלים. שרה זורקת את בראד מהבית, אולם כאשר דסטי מנסה לנחם את שרה, היא דוחה אותו ומאלצת אותו לקום כאבא כדי לעזור לילדיו עם לוחות הזמנים העמוסים שלהם.
ארבעה ימים לאחר מכן, בראד מתגורר במשרדו בעבודה, בדיכאון. דסטי בינתיים, מנסה להיות אבא במשרה מלאה. לאחר מספר ימים לדסטי נמאס מ"משרת" האב והוא מחליט לעזוב ביום ריקוד האב-בת של מייגן, חברו גריף הולך לבראד ומשכנע אותו להילחם לחזור למשפחתו. בראד תופס את דסטי בבר ומנסה לגרום לו לחזור כיוון שהילדים לא יכולים לחיות ללא אב בכלל. דסטי מודה שהוא לא יכול להתמודד עם החלקים הקשים של היותו אבא, ואומר לבראד כי הוא מעריץ אותו שהצליח לעשות את כל הדברים שבאחריותו כאב. בראד עונה לו שכל החלקים הנוראיים בלהיות אבא שווים את זה, כי בסופו של דבר הוא עושה את זה למען ילדיו. בראד מצליח לשכנע את דסטי ללכת לריקוד, והוא ובראד מגיעים יחד. שם הם מגלים כי מי שהציק לדילן היא ילדה בשם סרנדיפיטי. כדילן רואה את בראד ודסטי הוא מקבל אומץ ומרביץ לסרנדיפטי. בראד ודסטי וכמעט נכנסים לקטטה עם אביה, אולם דסטי מחליט סוף סוף לעקוב אחרי הדרך של בראד כאב, ובמקום להרביץ הוא מרגיע את הקטטה על ידי פתיחת ריקוד. בראד ושרה מתפייסים, ודסטי מחליט להישאר ולהיות "אבא משותף" טוב לילדיו.
בסופו של דבר, כל המשפחה מאושרת, לבראד ולשרה יש תינוק חדש שנקרא על שמו של גריף, ומייגן ודילן קיבלו סוף סוף את בראד כאביהם החורג. דסטי, שעכשיו יש לו עבודה כדי ג'יי של רדיו פנדה, מתחתן עם קארן, בונה וילה רחוב של בראד ודסטי ובא לבקר את ילדיו בתדירות גבוהה.
בסוף הסרט גרושה של קארן בא לבקר ודסטי נבהל מהופעתו הקשוחה והשרירית.
שחקנים ודמויות

ויל פרל - בראד וויטקר
מארק וולברג - דסטי מיירון
לינדה קרדליני - שרה וויטקר
סקרלט אסטבז - מייגן מיירון
אוון ואקארו - דילן מיירון
תומאס היידן צ'רץ - ליאו הולט
חניבעל בורס - גריף
בובי קנאבלי - ד"ר אמילו פרנסיסקו
אלסנדרה אמברוזיו - קארן
הפצה

הסרט יצא לאקרנים ב-25 בדצמבר 2015.
12 במחיר 1 (סרט, 2003)

| --- | --- |

 מבוסס על:  12 במחיר 1 (ספר) 
 בימוי:  שון לוי
 הופק בידי:  מייקל ברנתן רוברט סימונדס
 תסריט:  קרייג טיטלי סאם הרפר ג'ואל כהן אלק סוקולוב
 עריכה:  ג'ורג' פולסי 
 שחקנים ראשיים:  סטיב מרטין, בוני האנט
 מוזיקה:  כריסטופר בק
 צילום:  ג'ונתן בראון 
 מדינה:  ארצות הברית ארצות הברית
 חברת הפקה:  רוברט סימונדס הפקות 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 25 בדצמבר 2003 ישראל 25 במרץ 2004
 משך הקרנה:  98 דקות
 שפת הסרט:  אנגלית
 סוגה:  סרט קומדיה, סרט ילדים, סרט המבוסס על יצירה ספרותית 
 מקום התרחשות:  אילינוי 
 תקציב:  40 מיליון דולר
 הכנסות:  190,212,113 דולר
 הכנסות באתר מוג'ו:   cheaperbythedozen
 סרט הבא:  12 במחיר אחד 2
 דף הסרט ב־IMDb
 
12 במחיר 1 (באנגלית: Cheaper by the Dozen) הוא סרט קומדיה אמריקאי משנת 2003, אשר בוים על ידי שון לוי, בכיכובו של סטיב מרטין. הסרט נכתב על ידי קרייג טיטלי, סאם הרפר, ג'ואל כהן ואלק סוקולוב. עלילת הסרט מבוססת על ספרם האוטוביוגרפי של פרנק באנקר גילברט ג'וניור ואחותו ארנסטין גילברט קארי. יצא לו גם סרט המשך ב-2005.
תקציר העלילה

טום (סטיב מרטין) וקייט (בוני האנט) בייקר, הם הורים ל-12 ילדים. הם חיים בעיירה קטנה בשם מידלנד באילינוי, חייהם רווים פעילות ובלגן אך הם נהנים. יום אחד מקבל טום הצעה שתממש את חלום חייו, לשמש בתפקיד מאמן קבוצת הפוטבול של אוניברסיטת לינקולן בשיקגו. ההצעה משמחת מאוד את טום אך גורמת למירמור וכעס אצל הילדים המסרבים לעבור דירה ולהיפרד מחבריהם. על אף התנגדות הילדים עוברת המשפחה להתגורר בבית מפואר בשיקגו וטום מגשים את חלומו. בדיוק כשהמשפחה מתחילה להתרגל לאורח החיים החדש, מקבלת קייט טלפון בו נאמר כי הספר שכתבה יצא לאור והיא צריכה לנסוע לניו יורק לשבועיים לצורך קידום הספר. קייט נוסעת וטום נשאר לבדו עם הילדים שעושים צרות בבית ולא נותנים לו להתרכז באימון הקבוצה שכה חלם עליה. בעיצומו של מסע הקידום לספרה החדש, שומעת קייט על הבלגן שמתחולל בבית, היא חוזרת הביתה ומגלה כי בנה הבכור, צ'ארלי, סולק מקבוצת הבייסבול של בית ספרו, ובנה האחר, מארק, נעלם. המשפחה יוצאת לחיפושים ולבסוף מתגלה מארק על רכבת שעומדת לצאת למידלנד. לבסוף מבינים טום ואשתו כי קריירה מפוארת כפי שהם רצו, עם משפחה גדולה, זה בלתי אפשרי והם חוזרים למידלנד. טום מתפטר מתפקידו ועובר לעבוד קרוב לבית והמשפחה חוזרת להיות שלווה ומאושרת כבעבר.
שחקנים

| שחקן | תפקיד |
| --- | --- |
סטיב מרטין: טום בייקר
בוני האנט: קייט בייקר
פייפר פראבו: נורה בייקר
טום ולינג: צ'ארלי בייקר
הילרי דאף: לוריין בייקר
קווין שמידט: הנרי בייקר
אליסון סטונר: שרה בייקר
ג'ייקוב שמית': ג'ק בייקר
פורסט לנדיס: מארק בייקר
מורגן יורק: קים בייקר
ליליאנה מומי: ג'סיקה בייקר
בלייק וודרף: מייק בייקר
שיין קינסמן: קייל בייקר
ברנט קינסמן: נייג'ל בייקר
אשטון קוצ'ר: האנק
ריצ'רד ג'נקינס: שייק מגוויר
אמהות רעות

| --- | --- |

כרזת הסרט אמהות רעות
 בימוי:  ג'ון לוקאס, סקוט מור
 הופק בידי:  סוזן טוד
 תסריט:  ג'ון לוקאס, סקוט מור
 עריכה:  אמה אי. היקוקס, ג'יימס תומאס
 שחקנים ראשיים:  מילה קוניס   קריסטן בל   קתרין האן   ג'יי הרננדז   ג'יידה פינקט סמית'   כריסטינה אפלגייט
 מוזיקה:  כריסטופר לנרץ
 צילום:  ג'ים דנולט
 מדינה:  ארצות הברית ארצות הברית
 חברת הפקה:  STX Entertainment 
 חברה מפיצה:  סרטי יונייטד קינג
 שיטת הפצה:  וידאו על פי דרישה 
 הקרנת בכורה:  ארצות הברית 19 ביולי 2016   ישראל 4 באוגוסט 2016
 משך הקרנה:  100 דקות
 שפת הסרט:  אנגלית
 סוגה:  קומדיה
 מקום התרחשות:  שיקגו 
 תקציב:  $20,000,000
 הכנסות:  $183,936,074
 הכנסות באתר מוג'ו:   untitledlucasmoore
 סרט הבא:  אמהות רעות 2: לשרוד את החג
 אתר רשמי
 דף הסרט ב־IMDb
 
אמהות רעות (באנגלית: Bad Moms) הוא סרט קומדיה אמריקאי משנת 2016. הסרט בוים ונכתב על ידי ג'ון לוקאס וסקוט מור. בסרט מככבים אנסמבל השחקנים הכולל את מילה קוניס, קריסטן בל, קתרין האן, ג'יי הרננדז, ג'יידה פינקט סמית' וכריסטינה אפלגייט.
צילומי הסרט החלו ב-11 בינואר 2016 בניו אורלינס. הסרט יצא בהקרנת בכורה ב-19 ביולי 2016 בניו יורק על ידי STX בידור. הסרט קיבל ביקורות מעורבות עד חיוביות, והרוויח יותר מ-183 מיליון דולר. זהו הסרט הראשון של חברת STX בידור שחצה את רף ה-100 מיליון דולר בהקרנות בארצות הברית.
סרט המשך, אמהות רעות 2: לשרוד את החג יצא לאקרנים ב-1 בנובמבר 2017.
עלילה

איימי מיטשל (מילה קוניס) היא אישה נשואה עם שני ילדים, ג'יין (אונה לורנס), ודילן (אנתוני אמג'יי). איימי מרגישה שהיא טובעת במחויבויות שלה. היא עובדת בתור סוכנת מכירות של חברת קפה, המגדירה את עצמה כ"מגניבה". היא דואגת להכין אוכל בריא, ולא קנוי לארוחות הצהריים של הילדים שלה. היא עושה הרבה משיעורי בית של בנה, מסיעה אותם לחוגים, והיא פעילה בוועד ההורים בבית הספר, המנוהל על ידי גוונדולין ג'יימס (כריסטינה אפלגייט) השתלטנית, וחברותיה, סטייסי (ג'יידה פינקט סמית'), וויקי (אנני מומלו). כאשר היא תופסת את בעלה מייק (דייוויד וולטון) מנהל רומן עם משהי שהכיר באינטרנט ועוזב את הבית, היא עדיין מנסה לשמור על הכול ביחד.
אחרי יום מלחיץ במיוחד, איימי מגיעה למפגש של ועד ההורים שם גוונדלין מכריזה כי אין להביא למכירת העוגות, מרכיבים כמו סוכר וקמח. איימי קמה ועוזבת את הוועד בכעס. בבר הסמוך, איימי פוגשת את קרלה (קתרין האן), אם רגועה (עד כדי הזנחה) חד הורית. ואת קיקי (קריסטן בל), עקרת בית בודדה, אמא לארבעה שמעריצה את איימי בעקבות התנגדותה לגוונדולין. השלוש מבלות לתוך הלילה. איימי מקבלת החלטה לאחר הלילה הזה, שהיא מפסיקה לנסות כל כך קשה. היא לוקחת אותם לנסיעות עם הרכב הקלסי של מייק, קונה להם ארוחת צהריים במקום מבשלת בעצמה, לוקחת ימי חופש מהעבודה, מכריחה את דילן להתחיל להכין שעורי בית בעצמו, ולוקחת את הבת שלה ליום כיף בספא.
גוונדלין שכועסת על הפעולות הפומביות של איימי משתמשת בסמכות שלה לסלק את ג'יין מקבוצת הכדורגל. איימי כועסת כל כך עד כי מחליטה לרוץ לראש ועד ההורים נגד גוונדלין. בפגישת ההכרות אצל איימי מגיעה רק אמא אחת, שמודיעה להם כי גוונדולין ארגנה ערב מקביל עם מרתה סטיוארט. למרות זאת, שאר האמהות, ומרתה, נוטשים את המסיבה של גוונדלין לאחר שמתברר כי התוכנית לערב היא הטפת מוסר של גוונדלין ועוברים לבית של איימי שם הן שותות ונהנות.
גוונדולין מגיבה על ידי שתילת סמים אצל ג'יין בלוקר. כאשר מנהל בית הספר מגלה את זה הוא מוציא את ג'יין מכל הפעילויות שהייתה רשומה להן. ג'יין הכועסת ודילן, שניהם עוברים לגור עם מייק (שהסכים לגרושים בצורה יפה). הילדים רואים את איימי בתור כישלון בתור אמא ואומרים לה זאת. באותו היום איימי גם מפוטרת מעבודתה. איימי שבורת הלב, נשארת בבית בערב של הבחירות לוועד ההורים, אבל משתכנעת להגיע על ידי קרלה ועל ידי קיקי, שסוף סוף עמדה מול בעלה, ואמרה לו שהוא צריך להתמודד עם הכל לבד עד שהישיבה תסתיים. באירוע, איימי נותנת נאום מעורר השראה על איך האימהות עמוסות ולחוצות, איך שהן צריכות לתת לעצמן קצת חופש, וכבוד, והכי חשוב, לאפשר לעצמן לעשות טעויות. איימי זוכה בניצחון סוחף, ובסופו של דבר מנחמת את גוונדולין, המגלה שלהיות אחראית על ארגון ההורים הייתה הדרך היחידה שלה להרגיש טוב עם עצמה.
כמה שבועות לאחר מכן, הגישה של איימי הובילה לשינויים חיוביים: ג'יין לחוצה פחות, דילן לומד לבשל ולעבוד קשה יותר, וכל האמהות, כולל סטייסי וויקי, מרגישות טוב יותר. איימי עצמה קיבלה את המשרה שלה בחזרה עם תנאים טובים יותר, לאחר שהמנהל שלה ראה כי החברה מתמוטטת בלעדיה. איימי ממשיכה לראות את ג'סי (ג'יי הרננדז), אלמן נאה עמו התחברה כמה שבועות קודם לכן. גוונדולין מודה כי לדרך של איימי יש כמה תוצאות חיוביות, ומזמינה את איימי, את קרלה ואת קיקי ליום של כיף עם המטוס פרטי של בעלה.
בסוף הקרדיטים מראיינים את השחקניות עם האמהות האמיתיות שלהן.
רווחים וביקורות

הסרט גרף $113,257,297 בצפון אמריקה ו-$66,100,000 ברחבי העולם, סך של $179,357,297 כנגד תקציב של 20 מיליון דולר. הסרט היה צפוי להרוויח כ-25 מיליון דולר עם פתיחתו בסוף השבוע. הסרט גרף 23.8 מיליון דולר בסופו של דבר.
הסרט קיבל ביקורות מעורבות מהמבקרים. באתר Rotten Tomatoes הסרט קיבל דירוג של 59% בהתבסס על 132 ביקורות עם ממוצע דירוג של 5.6/10. הדעה הרווחת באתר היא שהסרט מתגאה בסגל שחקנים נהדר, וראייה חדשנית על קומדיות ביתיות, אבל הסרט לא מממש את הפוטנציאל שיכול היה להגיע אליו.
גם בישראל הסרט קיבל ביקורות מעורבות. נעמה רק כתבה כי למרות שאפשר לראות את הסרט כסרט פמיניסטי, או פוסט פמיניסטי, הוא עדיין סרט שנעשה על ידי שני גברים ומפספס עומק שהיה אפשר להגיע אליו. מרילין וניג כתבה שלמרות שהסרט רדוד, יש בו רגעים שאמהות יכולות להזדהות איתם.
הערות שוליים

↑  "אמהות רעות", באתר Rotten Tomatoes (באנגלית)
↑  נעמה רק, ‏אמא יקרה, באתר ‏מאקו‏, 10 באוגוסט 2016
↑  מרילין וניג, ביקורת סרט: "אמהות רעות", באתר סלונה, 10 באוגוסט 2016
אנשלוס

גרמניה ואוסטריה בין מלחמות העולם  גרמניה  אוסטריה
אַנְשְׁלוּס (בגרמנית: Anschluss, תרגום מילולי: "הצטרפות" או "חיבור" ‏האזנהקובץ:De-Anschluss.ogg‏Ⓘ‏) הוא הכינוי לסיפוחה של אוסטריה הפשיסטית לרייך השלישי ב-12 במרץ 1938, בעקבותיו המדינה האוסטרית בוטלה והפכה למחוז ברייך הגרמני. אף שאיחוד בין אוסטריה לגרמניה נאסר במפורש בהסכם ורסאי, המעצמות לא מנעו את הסיפוח, בתקווה כי היטלר יסתפק בסיפוח אוסטריה וחבל הסודטים (מצ'כוסלובקיה), ולא ישתלט בכוח על שטחים נוספים.